**Program for Holmestrand Kristelig Folkeparti 2023 – 2027**

INNHOLD

1. KrF sitt verdigrunnlag og ideologiske basis

2. Økonomi og næringspolitikk

3. Samferdsel og trafikksikkerhet

4. Kirke- og trossamfunn

5. Kultur og fritid

6. Skole og barnehage

7. Helse og omsorg

8. Miljø og areal

9. Familie og oppvekstmiljø

10. Beredskap og sikkerhet

Holmestrand KrF går til valg på «Menneskeverd i sentrum» og «Holmestrand en god kommune å bo i for alle». Med Kristelig Folkepartis verdigrunnlag og ideologiske basis vil vi arbeide for at kommunen skal bli et godt sted å leve og bo i for alle, uansett livssituasjon og bakgrunn. Holmestrand KrF ønsker et godt samarbeid om konstruktive løsninger til beste for den nye kommunens innbyggere. KrF er et sentrumsparti og vil derfor søke å finne gode løsninger på tvers av partigrensene.

Krf har fokus på at vi nå er én kommune og at vi fortsatt skal kunne arbeide godt sammen med en felles identitet. Samtidig vil vi opprettholde gode tilbud i nærmiljøene.

1. **KrF sitt verdigrunnlag og ideologiske basis**

KrF bygger sin politikk på kristendemokratisk ideologi. Vårt verdigrunnlag er hentet fra den kristne kulturarven og grunnleggende menneskerettigheter. Politikken har sin forankring i det kristne menneskesynet, nestekjærligheten og forvalteransvaret.

KrF er plassert i politikkens sentrum, midt mellom markedsliberalisme og sosialisme. Menneskesynet i den kristendemokratiske ideologi skiller oss fra sosialismens kollektive forståelse og liberalismens sterke vektlegging av individet alene.

1. **Økonomi- og næringspolitikk**

Et fundament for velferdsstaten er et velfungerende næringsliv. KrF vil jobbe for en offensiv næringspolitikk slik at næringsdrivende finner kommunen attraktiv for nyetablering og næringsutvikling. KrF vil jobbe for god sentrumsutvikling med varierte tilbud.

Kommunens gjeld er høy og Krf ønsker å jobbe for å redusere gjelden slik at penger frigjøres til tjenesteproduksjon

KrF vil:

* jobbe for god markedsføring av kommunen som et attraktivt næringssted
* jobbe for utvikling av næringsliv og arbeidsplasser gjennom å være en næringsvennlig/næringsfremmende kommune
* at det skal være attraktive næringsarealer tilgjengelig i hele kommunen.
* sikre god og rask saksbehandling i kommunen
* øke vedlikeholdsbudsjettet for kommunale eiendommer, veier og gang-/sykkelveier
* jobbe for et inkluderende arbeidsliv
* at kommunen jobber for flere lærlingeplasser
* arbeide for bortfall av eiendomsskatt
* redusere konsulentbruken i kommunen
* jobbe for en framtidsrettet flersenterkommune
* prioritere kortreiste innkjøp der man har fokus på å bruke lokalt næringsliv

1. **Samferdsel og trafikksikkerhet**

KrF vil jobbe for mer helhetlig utbygging av infrastruktur gjennom hele fylket med tanke på å få, til et så dynamisk skole- og arbeidsmarked som mulig, med utstrakt bruk av offentlig kommunikasjon for arbeidstakerne.

Krf vil:

* sikre gode trafikkløsninger ved skolene og trygge overganger mellom skoleskyssordninger
* tilrettelegge for at barn og unge kan sykle og gå til skolen
* jobbe for å bedre kollektivtilbudet i kommunen, bl.a ved å jobbe for busstilbud som korresponderer med togtilbudet og legge til rette for pendlerparkering med god kapasitet,

bl.a jobbe for et parkeringshus ved jernbanestasjonen i Sande

* vil ta initiativ til en felles front for å få Vy sitt rutetilbud til å være en del av skoleskysstilbudet.
* arbeide for alternative kollektivtilbud der det ikke er lønnsomt å kjøre buss (flexibuss)
* jobbe for en helhetlig utbygging av infrastruktur i Vestfold, blant annet med et busstopp og parkeringsplass på Grelland eller Hankleiva
* parkeringsarealer ved av- og påkjørsler til E18 (pendlerparkeringsplasser)
* vil jobbe tett med fylket for å få til et enda bedre gang- og sykkelveitilbud
* jobbe for en bedre trafikkavvikling, bl.a. gjelder dette
  + I kryssene ved Kleivbrottet og ved Gudum
  + Gang og sykkelvei Gallebergveien og Gutugata
  + Ferdigstille sykkelveien til Eidsfoss
  + Krysningspunkt fra Vikeveien til Hof skole.
  + Gatelys bør etableres fra nord for Selvik skole fram til rundkjøring NJB barnehage
  + Ferdigstille fortau langs Dyegata – Tandbergåsen
  + Fortau og omlegging av vei Sauehaugen – Kopstad
  + Østbygdaveien
  + Trafikksikkerhet langs Rambergveien og Roveveien fram til heisen i Holmestrand

1. **Kirke- og trossamfunn**

Gode rammevilkår for kirken og andre trossamfunn er viktig for å opprettholde et godt tilbud til det store flertall av befolkningen som er medlemmer i disse. Kommunen bør samarbeide med kirken og andre trossamfunn om sosialt og forebyggende arbeid. De kristelige organisasjonene, menighetene og trossamfunn må få kommunal støtte på lik linje med annet kulturelt arbeid.

KrF vil:

* arbeide for at Den norske kirke og andre trossamfunn får gode arbeidsvilkår
* arbeide for at ulike kirkesamfunn får støtte til barne- og ungdomsarbeid
* støtte det diakonale arbeidet i kirken
* opprettholde det gode samarbeidet mellom skole/barnehage og kirke i kommunen
* jobbe for at driften av kirkegårdene fortsatt skjer i regi av kirken
* sikre tilstrekkelig økonomi til vedlikehold og drift av kirkebygg og kirkegårder

1. **Kultur og fritid**

Et aktivt lokalsamfunn er viktig for alle aldersgrupper. Kommunen skal være en pådriver og en støttespiller for lokalt kultur- og fritidsliv gjennom å gi disse gruppene så gode rammevilkår som mulig. Et bredt aktivitetstilbud er økonomisk lønnsomt, da dette virker forebyggende og gir bedre folkehelse. Samtidig er et rikt aktivitetstilbud ofte et av hovedkriteriene for familier som ønsker å etablere seg utenfor storbyene.

KrF vil:

* jobbe for å øke støtten til kultur og organisasjonsliv
* opprettholde et godt kulturskoletilbud i hele kommunen
* at kommunen vil være velvillig med kommunal andel i forbindelse med søknad om kulturvernmidler til Eidsfoss
* gi gode rammevilkår til biblioteket
* gi tilbud til funksjonshemmede om kulturelle aktiviteter
* bidra til gode vilkår for idretten
* opprettholde fritidstilbud for ikke-organisert ungdom i hele kommunen

1. **Skole og barnehage**

Det viktigste i skolepolitikken er å gi alle elever i kommunen et godt opplæringstilbud. Det må jobbes for at elevene får tilpasset undervisning. Det må satses på tidlig innsats i skoleløpet. I barnehagesektoren er det viktig med et bredt tilbud i samarbeid mellom kommunen og private aktører. De private barnehagene er et viktig supplement til det kommunale barnehagetilbudet og må gis gode rammevilkår.

God språk- og leseopplæring og tidlig innsats i barnehage og skole er et område det må satses på. Det vil bidra til å redusere frafallet i videre skoleløp.

KrF vil:

* jobbe for et godt helsesykepleiertilbud på skolene
* jobbe for at barn skal kunne få trykte læremidler i skolen – få skolebøkene tilbake
* at skolene skal være mobilfrie
* gi skolene en økonomisk "buffer" med tanke på tilrettelegging for elever som trenger ekstra oppfølging eller større faglige utfordringer
* at kommunen tilbyr alternativ undervisning for elever i ungdomskolen som har behov for eget opplegg
* opprettholde dagens skolestruktur
* at alle grunnskoler i Holmestrand kommune skal være dysleksi-godkjente skoler
* gi tilpassede tilbud til barn med spesielle behov i skole og barnehage
* ha et kontinuerlig opptak i barnehagen – fleksibelt opptak
* at det skal være et mangfold i tilbudet med både private og kommunale barnehager
* opprettholde full barnehagedekning i hele kommunen
* satse på kompetansebygging for barnehage- og undervisningspersonell
* samkjøre søskenmoderasjon i barnehage og SFO (privat og kommunal)

1. **Helse og omsorg**

Vår helse- og sosialpolitikk setter menneskeverdet i fokus. KrF ønsker at alle skal ha et godt helsetilbud i kommunen vår og at det skal være trygghet og forutsigbarhet i tjenestetilbudet. Folkehelse og livsmestring er viktig å ha fokus på i forebyggende arbeid.

KrF vil:

* at eldre skal få et godt tilbud om omsorg som er tilpasset deres helse og livssituasjon i eget nærmiljø
* ha lokalt gode sykehjemstilbud (somatisk og demens) tilpasset behovet i kommunen
* opprettholde Veset som sykehjem
* vil gi demente tilpasset omsorg, både dagtilbud og institusjonstilbud
* opprettholde aktivitetssenter for eldre i lokalmiljøene
* ha et godt og økt samarbeid mellom kommunen og frivillige/diakonale aktører
* arbeide for å øke antall stillinger i hjemmetjenesten for å gi bedre tid til brukerne
* sikre et godt tilbud innenfor ergoterapi og andre støttefunksjoner for hjemmeboende
* opprettholde et godt tilbud for personer med psykiske utfordringer
* at det skal være en faglig vurdering og ikke kommuneøkonomi som avgjør hvor mange timer med BPA (brukerstyrt personlig assistanse) den enkelte bruker får
* samarbeide med brukere ved utforming av universelle løsninger (f.eks. ved større rehabiliterings-prosjekter, nybygg, uteområder, og også IKT-løsninger, informasjonsmateriell, o.l.)
* sikre en god syns - og hørselskontaktordning.
* jobbe for tilstrekkelig fastlegekapasitet
* jobbe for at ansatte kan medbestemmelse ved planlegging av turnus/årsturnus
* arbeide for retten til en god fastvaktordning til døende i livers siste dager i samarbeid med pårørende og frivillige

1. **Familie og oppvekstmiljø**

Kristelig Folkeparti mener at stabile hjem og familieforhold er av største betydning for barn og ungdom. Barn har rett til trygghet og god voksenkontakt i hjem, barnehage, skole og fritid. Hovedansvaret for barnas oppvekst må være hos foreldre/foresatte, men barnehagen, skolen og lokalmiljøet er viktige samarbeidspartnere.

KrF vil

* støtte tilbud om samlivskurs og foreldrekurs for nybakte foreldre
* gi tilskudd til ulike organisasjoner som driver forebyggende arbeid, og omsorgsarbeid for mennesker i vanskelige livssituasjoner
* ha tidlig innsats i forebyggende barnevern
* ha et differensiert botilbud tilpasset de ulike brukernes livssituasjon
* bosette økt antall flyktninger i forhold til folketallet, slik at kommunen bidrar mer på linje med andre kommuner
* legge til rette for god integrering ved deltakelse i arbeidslivet og god språkopplæring
* arbeide for et inkluderende arbeidsliv, slik at flest mulig kan ta del i arbeidslivet
* opprettholde «Alle skal med»-ordningen i kommunen og sikre god informasjon om ordningen
* prinsipielt si nei til skjenkebevilling i tilknytning til idrettsarenaer, idrettsarrangementer og arrangementer i tilknytning til barne- og ungdomsaktiviteter
* opprettholde Svingen aktivitetssenter og Empus arbeidssenter

1. **Miljø og areal**

KrF er opptatt av å ta i bruk ressursene og skape levende lokalsamfunn over hele Norge. Derfor er en god landbrukspolitikk helt sentral for oss. Landbruket produserer mat til oss alle, og bidrar til bosetting, verdiskaping og at kulturlandskapet blir ivaretatt.

Holmestrand kommune er en betydelig landbrukskommune. Det er attraktivt å bosette seg i kommunen, folketallet øker og vi ser økt press for å ta i bruk dyrket mark til ulike formål.

Kommunen bør ta i bruk ny og miljøvennlig teknologi, som for eksempel elbiler og alternativ oppvarming som bioenergi og solcelleanlegg.

Kommunen må være en aktiv tilrettelegger for variert boligbygging, slik at kommunen sikres tilstrekkelig tilgang på boliger av ulike typer.

KrF vil:

* være svært restriktive i forhold til nedbygging av jordbruksarealer
* at det tillates å bygge høyere i sentrumsnære strøk, for å bevare mest mulig av dyrket mark
* ta vare på kulturlandskapet
* ha en offensiv satsning på vann og avløp
* sikre Eikeren som trygg og sikker drikkevannskilde for innbyggerne i Hof og Holmestrand, ved å prioritere tiltak som forebygger forurensing av Eikeren og tilstøtende vassdrag
* utvikle kystlinja videre for og sammen med befolkningen og næringsliv – til attraktive områder for rekreasjon, folkehelse og livskvalitet
* at kommunen har en offensiv holdning til miljøvennlige løsninger som for eksempel solcelleanlegg på kommunale nybygg
* at kommunale kjøretøy skal være elektriske eller ha annen utslippsfri framdrift i den grad der det er tilgjengelig
* at alle innkjøp vi gjør skal vurderes i forhold til miljøkvaliteter
* vil ha Langøya tilbake til friluftsmål og jobbe mot en fullstendig avvikling av Langøya som industriområde
* ta vare på bygdesamfunnene

1. **Beredskap og samfunnssikkerhet**

Det viktig at vi i vår kommune har god beredsksp om kriser skulle oppstå.

KrF vil

* sikre at tilfluktsrom er tilgjengelige og opperative dersom en krise skulle oppstå
* sikre at varslingsystemer er funksjonelle i hele kommunen
* jobbe for at vi har oppdatert Risiko - og sårbarhets-analyse (ROS) knyttet til kriser

**sammen for et varmere samfunn**